Rikunarita-ORG/Wikinium huggingface dataset:
# 維基大典

此文所述，涉及諸語。至文理本，觀文言維基大典。察專名，觀維基、維基媒體基金會。察撰述之技，觀共筆。
維基大典徽標
**維基大典**者，以網路為基，維羅四海言、眾人志、天下知，編修百科焉。又稱**維基百科**。始作者，維基媒體基金會也。斯基金會，衛詹美所創。衛氏，美國人。大典自許曰：「海納百川，有容乃大，集思廣益」。（按「海納百川」語出《管子》【形勢解】，「有容乃大」則出《尚書》【君陳】。昔林則徐至廣州越華書院，作對聯，其上聯即「海納百川，有容乃大」。）不慕榮利，但受捐助。

維基一詞，出焉中文維基百科。《墨子閒詁》曰：「維，繫也」，《說文》曰：「基，牆始也」，其人合之，取意繫物之始也。維織網綱，以載根本，亦維基也。

大典肇乎庚辰年臘月廿一，迄至丙午年六月初三，匯萬國之語三百四十有七，凡得文章六千七百餘萬篇。其最鉅二十卷，已居十之八；獨英文一卷，亦逾七百萬篇。凡此篇什，皆天下有志合力纂修而成。苟有意襄贊，藉網際而操觚，隨宜修錄，則大典日就充盈。至若文言一卷，創乎丙戌七夕，迄今凡得文章一萬四千九十九篇。

大典得幸，同道兼發：若新聞、教本、爾雅、太學、語錄、文庫等。其卷目多可逕閱修於瀏覽器；蓋眾不論誰，俱得與纂綴，弗制于其時其地其人，然則典所載謬實，未免爭辯。

凡維基之策，所據皆共享創意協議，故可廣傳天下，自由不拘。

## 引據

|  |  |
| --- | --- |
|
 | 聲音動靜，具錄於**維基共享︰維基大典** |

|  |  |
| --- | --- |
|
 | 名言精句，具錄於**維基語錄︰維基大典** |

維基諸策

|  |  |  |  |  |  |
| --- | --- | --- | --- | --- | --- |
| 維基大典 | 維基語錄 | 維基文庫 | 維基爾雅 | 維基太學 | 維基教本 |
| 維基世事 | 維基共享 | 維基數據 | 維基遊驛 | 維基物種 | 共筆臺 |
| 維基中樞 | 維基大會 | 維基培育 |
# 義大利語

**義大利語**（italiano）者，歐羅巴洲義大利共和國、聖馬力諾共和國、梵蒂岡教皇國官話也，於瑞士聯邦、克羅埃西亞亦有操之者，寰宇合計七千萬餘。是語肇乎古羅馬拉丁語。印歐語系羅曼語族諸語之一種，宗翡冷翠正音，加以米蘭音少許。言必有長輔音，由是有別西班牙、法蘭西諸語焉。歐人作禮樂，其辭亦多用是語。是語方言甚眾，若西西里語者，非常居者不能解。然文、音似其鄰，西班牙、葡萄牙、法蘭西人雖云未學，亦能略識之，義大利國置秕糠學會以同其文，繩其制。阿非利加洲舊有義屬殖民地有言是語者，蓋強使操之，今多廢而不用矣。漢言今雜有義大利言辭者，若：拿鐵Latte、披薩餅Pizza、卡布奇諾Cappuccino，皆是。

意大利文多見於西洋樂譜，其次法文，其次德文，其次英文，其次他國之文。

## 文法

考是語之文法，則類之屈折語，蓋以變位昭文意者也，若漢言謂：某鬻物，義言謂：Io vendo，Vendo者，不定式Vendere之變位也，其名詞性具陰陽，各加冠詞以明之，若以形容詞飾之，則加飾者亦從其性，多列名詞之次。古來具名詞格變，及今棄而不用矣，乃修諸介詞，理其語序而代之。

*
* 義大利學校的手寫草書
*

## 文獻

* Berloco氏（名Fabrizio）《The Big Book of Italian Verbs: 900 Fully Conjugated Verbs in All Tenses. With IPA Transcription, 2nd Edition》。Lengu以二〇一八年刊之，ISBN 9788894034813。
* Palermo氏（名Massimo）《Linguistica italiana》。Il Mulino以二〇一五年刊之，ISBN 9788815258847。
* Raffaele氏（名Simone）《Enciclopedia dell'italiano》。Treccani以二〇一〇年刊之。

## 參考
# 德語

天下德語族群分佈圖
天下德語族群分佈圖
**德語**者，德意志之言也，東歐諸國及非洲納米比亞亦有用者，為舉世之第十一，屬印歐語系日耳曼語族西日耳曼語支。

## 字母

德語字母者，拉丁字母也，亦使A、O、U上加點成Ä、Ö、Ü，以表前變音（銘刻亦用Æ Œ Y），ß亦以之表SS也。

德語音形多一致，見其字識其音也。

## 語法

### 名詞變化

德語為屈折語，名詞有三性四格，複數不問性，變化示之如下：

詞尾變化表一| 格 | 陰性 | 陽性 | 中性 | 複數 |
| --- | --- | --- | --- | --- |
| 主格 | -e | -er | -es | -e |
| 屬格 | -er | -es | -es | -er |
| 與格 | -er | -em | -em | -en |
| 賓格 | -e | -en | -es | -e |

變化表一用於前無冠詞之時，例：großer Hund - 大犬，großes Haus - 大屋，große Tür - 大門

詞尾變化表二| 格 | 陰性 | 陽性 | 中性 | 複數 |
| --- | --- | --- | --- | --- |
| 主格 | -e | -er | -es | -en |
| 屬格 | -en | -en | -en | -en |
| 與格 | -en | -en | -en | -en |
| 賓格 | -e | -en | -es | -en |

詞尾變化表二用於前為不定冠詞、人稱屬格及kein（無一）之形容詞，例：ein großer Hund - 一大犬，ein großes Haus - 大屋，eine große Tür - 大門

詞尾變化表三| 格 | 陰性 | 陽性 | 中性 | 複數 |
| --- | --- | --- | --- | --- |
| 主格 | -e | - | - | -e |
| 屬格 | -er | -es | -es | -er |
| 與格 | -er | -em | -em | -en |
| 賓格 | -e | -en | - | -e |

詞尾變化表三用於不定冠詞、人稱屬格及kein之類，例：ein Mann - 一男, sein Kind - 其子(單數), eine Frau - 一女, meine Kinder -吾子(複數)

詞尾變化表四| 格 | 陰性 | 陽性 | 中性 | 複數 |
| --- | --- | --- | --- | --- |
| 主格 | -e | -e | -e | -en |
| 屬格 | -en | -en | -en | -en |
| 與格 | -en | -en | -en | -en |
| 賓格 | -e | -en | -e | -en |

此表用於前有定冠詞之形容詞，例：der große Hund - 大犬，das große Haus - 大屋，die große Tür - 大門

此外，單數名詞之陽性與中性屬格常于結尾加-(e)s，複數名詞若非以-n字結尾，則其與格加以-n。

### 冠詞

德語冠詞如下：

定冠詞表| 格 | 陰性 | 陽性 | 中性 | 複數 |
| --- | --- | --- | --- | --- |
| 主格 | die | der | das | die |
| 屬格 | der | des | des | der |
| 與格 | der | dem | dem | den |
| 賓格 | die | den | das | die |

不定冠詞表| 格 | 陰性 | 陽性 | 中性 |
| --- | --- | --- | --- |
| 主格 | eine | ein | ein |
| 屬格 | einer | eines | eines |
| 與格 | einer | einem | einem |
| 賓格 | ein | einen | ein |

## 它典

* 曼海姆德國語言文化研究院官址 （IDS）
* 德國語言公式網址入端
* 《方習德語侶伴》 （Wiesbaden）
* 《德國語言文獻》 互聯網檔案館存錄，時二〇〇六年十二月五日。
* 《德文正字解說》
* 《萊比錫大學德文大辭典》
* 《圖登氏德文大辭典》
* 《朗氏德文大辭典》
* 《德語語法大字典》
* 《實用德語教程》 互聯網檔案館存錄，時二〇〇八年六月五日。
* 互聯網流行德文用字辭彙
* 《德語方言圖釋》
* 《德語及威爾斯語參照》 互聯網檔案館存錄，時二〇一六年十月二十一日。 （Deutschtum.net）

|  |  |
| --- | --- |
|
[[{{{link}}}|   ]]
 | 此語文立有**大典**。 |
# 和弦

**和弦**，數音齊鳴之謂也，自兩音而起，無定數，分異名殊，以和曲韻，為泰西樂律（以下所謂樂律皆泰西系樂律也，與古者所謂樂律、律呂區別）之一端，屬和聲學。十二平均律為棟柱，正律十二音各有關係，謂之音程，典出世西方流行樂、古典調體樂之疇。尋常所見，大凡三七九，由是極演推生，提總類屬，曰十一和弦、曰十三和弦，統括為經，此上別無異出，唯經生衍數豐繁，變易萬端，莫之能勝。

## 類

以分名之，有三和弦、七和弦、九和弦。三音為之曰三和弦，四音為之曰七和弦，此七謂本末音程七度也。五音為之曰九和弦，蓋謂本末音程九度。

以局名之，有大和弦（Major Chord）、小和弦（Minor Chord）、增和弦（Augmented Chord）、減和弦（Diminished Chord）。

凡例。
以太常十二律黃鐘、大呂、太簇、夾鐘、姑洗、仲呂、蕤賓、林鐘、夷則、南呂、無射、應鐘，此十二音各應泰西統系C、♯C/♭D、D、♯D/♭E、E、F、♯F/♭G、G、♯G/♭A、A、♯A/♭B、B（固定調）。

又因清樂七音：宫，商，角，清角，徵，羽，变宫應dol、re、mi、fa、sol、la、si（首調）。
則下所舉以漢文為之。

### 三和弦

根音為統，階音為局，統正而階立，局設而情彰。以十二律為之如下

* 大三和弦：根音，大三度音（上推四位），純五度音（上推七位）。黃鐘為宮，則黃鐘、姑洗、林鐘三音協。
* 小三和弦：根音，小三度音（上推三位），純五度音（上推七位）。黃鐘為宮，則黃鐘、夾鐘、林鐘三音協。
* 增三和弦：根音，大三度音（上推四位），增五度音（上推六位）。黃鐘為宮，則黃鐘、姑洗、蕤賓三音協。

### 七和弦

* 大七和弦：根音、大三度、純五度、大七度。黃鐘為宮，則黃鐘、姑洗、林鐘，應鐘。
* 小七和弦：根音、小三度、純五度、小七度。黃鐘為宮，則黃鐘、夾鐘、林鐘、無射。
* 屬七和弦、大小七和弦：根音、大三度、純五度、小七度。黃鐘為宮，則黃鐘、姑洗、林鐘、無射。
* 小大七和弦：根音、小三度、純五度、大七度。黃鐘為宮，則黃鐘、夾鐘、林鐘、應鐘。
* 半減七和弦：根音、小三度、減五度、小七度。黃鐘為宮，則黃鐘、夾鐘、蕤賓、無射。
* 減七和弦：根音、小三度、減五度、減七度。黃鐘為宮，則黃鐘、夾鐘、蕤賓、南呂。
* 增七和弦：根音、大三度、增五度、大七度。黃鐘為宮，則黃鐘、姑洗、夷則、應鐘。

* 樂理
* 律呂
* 樂律
* 音程
* 十二平均律
* 和聲學
* 古典音樂
* 流行音樂